b"\n_START_ARTICLE_\nOuistreham\n_START_SECTION_\nGeografija\n_START_PARAGRAPH_\nKraj se nahaja v pokrajini Normandiji ob izlivu reke Orne v Rokavski preliv, 14 km severno od sredi\xc5\xa1\xc4\x8da regije Caena. S trajektom je povezan z angle\xc5\xa1kim pristani\xc5\xa1kim mestom Portsmouth.\n_START_SECTION_\nUprava\n_START_PARAGRAPH_\nOuistreham je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine B\xc3\xa9nouville, Bi\xc3\xa9ville-Beuville, Blainville-sur-Orne, Colleville-Montgomery, P\xc3\xa9riers-sur-le-Dan in Saint-Aubin-d'Arquenay z 22.617 prebivalci._NEWLINE_Kanton Ouistreham je sestavni del okro\xc5\xbeja Caen.\n_START_SECTION_\nZgodovina\n_START_PARAGRAPH_\nOuistreham, omenjen leta 1086 kot Oistreham, je vse od srednjega veka pomembno trgovsko pristani\xc5\xa1\xc4\x8de, po izgradnji kanala Caen \xc3\xa0 la mer sredi 19. stoletja slu\xc5\xbei tudi kot pristani\xc5\xa1\xc4\x8de mesta Caen._NEWLINE_Med drugo svetovno vojno 6. junija 1944 so se na obali Ouistrehama (Sword Beach) izkrcale Francoske svobodne sile."